**3. IZVJEŠTAJ O ZADUŽENJU I DANIM JAMSTVIMA PRORAČUNA**

Zaduživanje i davanje jamstava jedinica lokalne i područne (regionalne) samouprave uređuju odredbe članaka 86. do 92. u okviru razdjela VII. Zakona o proračunu („Narodne novine,“ broj 87/08, 136/12), te odredbe članka 11. Odluke o izvršavanju proračuna Općine Posedarje za 2018. godinu („Službeni glasnik Općine Posedarje “, broj 3).

U 2018. godini Općinsko vijeće nije dalo jamstvo, niti se općina zaduživala.

**4. IZVJEŠTAJ O KORIŠTENJU PRORAČUNSKE ZALIHE**

Sukladno članku 56. Stavku 2. Zakona o proračuni sredstva proračunske zalihe koriste se za nepredviđene namjene za koje u proračunu nisu osigurana sredstva, ili za namjene za koje se tijekom godine pokaže da za njih nisu osigurana dovoljna sredstva jer ih pri planiranju proračuna nije moguće predvidjeti. U izvještajnom razdoblju Općina Posedarje nije imala planiranu ni ostvarenu Proračunsku zalihu.

**5. OBRAZLOŽENJE OSTVARIVANJA PRIHODA I PRIMITAKA, RASHODA I IZDATAKA**

U Proračun Općine Posedarje uključeni su vlastiti i namjenski prihodi i primici proračunskog korisnika Dječjeg vrtića „Cvrčak Posedarje“ koji se uplaćuju na njihov poslovni žiro-račun, te rashodi i izdaci proračunskog korisnika koji se financiraju iz tih prihoda i primitaka. Sukladno Uputama Ministarstva financija za izradu Proračuna jedinica lokalne i područne (regionalne) samouprave za razdoblje od 2016. do 2018. godine obavezno se planiraju navedeni prihodi i rashodi proračunskog korisnika u proračunu Općine Posedarje., te se moraju uključiti u polugodišnje i godišnje izvršenje proračuna.

*Tablica 1. Struktura planiranih i izvršenih prihoda/primitaka Proračuna Općine Posedarje*

 *za 2017. i 2018. godinu – ekonomska klasifikacija*

|  |  |  |  |  |  |  |
| --- | --- | --- | --- | --- | --- | --- |
|   | **Vrsta prihoda** | **Izvršenje 2017.** | **Plan 2018.** | **Izvršenje2018.** | **Indeks**  | **Indeks**  |
| 1 | 2 | 3 | 4 | 5 | 6(5/3)\*100 | 7(5/4)\*100 |
| 61 | Prihodi od poreza | 4.123.282,89 | 8.714.850,00 | 8.323.791,32 | 201,87 | 95,51 |
| 63 | Pomoći iz inoz.i ost.subjek. | 3.545.189,21 | 424.700,00 | 916.290,72 | 25,85 | 215,75 |
| 64 | Prihodi od imovine | 255.718,68 | 506.210,00 | 318.142,49 | 124,41 | 62,85 |
| 65 | Prihodi od admin.pristojbi | 2.581.762,92 | 3.464.940,00 | 2.933.510,68 | 113,62 | 84,66 |
| 66 | Prihodi od prodaje proizvoda,robe i usluga | 8.150,00 |  |  |  |  |
| 68 | Ostali prihodi | 111.431,74 | 875.000,00 | 914.266,38 | 820,47 | 104,49 |
| 71 | Prihodi od prodaje neproizvedene imovine | 358.000,00 | 205.000,00 | 146.018,01 | 40,79 | 71,23 |
| 72 | Prihodi od prod. nefin.imov. |  |  |  |  |  |
|   | **PRIHODI I PRIMICI** | **10.983.535,44** | **14.190.700** | **13.552.019,60** | **123,38** | **95,50** |

**5.1. Prihodi i primici**

Ukupni prihodi i primici Proračuna općine Posedarje za razdoblje od 01.siječnja do 31.prosinca 2018.g. ostvareni su u iznosu od 13.552.019,60 kune. Prihodi poslovanja ostvareni su u iznosu od 13.406.001,59 kune a prihodi od prodaje nefinancijske imovine ostvareni su u iznosu od 146.018,01 kuna.

Potrebno je naglasiti kako zbog zakonskih promjena načina iskazivanja, odnosno **obveze uključivanja vlastitih i namjenskih prihoda** proračunskih korisnika iskazani su i prihodi i rashodi korisnika. Od ukupnih ostvarenih prihoda u iznosu od 13.552.019,60 kuna namjenski prihodi Dječjeg vrtića Cvrčak Posedarje iznose 654.346 kune.

**5.1.1. Prihodi poslovanja (grupa 61)**

Prihodi poslovanja ostvareni su u iznosu od 13.406.001,59 kune što je 95,86% u odnosu na planirani iznos 2018.g. od 13.985.700,00 kune. Najveći udio u prihodima poslovanja ostvaruju prihodi od poreza koji su ostvareni u iznosu od 8.323.791,32 kuna što je 95,51% u odnosu na planiranih . Prihodi od poreza ostvareni su u znatno većem iznosu u odnosu na 2017.g. i to indeks ostvarenja iznosio je 235,19%. Do povećanja prihoda od poreza došlo uslijed izmjene poreznog zakona tj. raspodijele poreza Jedinicama lokalne i regionalne samouprave. Na povećanje prihoda od poreza na dohodak utjecala su ostvarena sredstva fiskalnog izravnanja koja su u 2018.g. ostvarena u ukupnom iznosu od 3.738.525,14 kuna. Prihode od poreza sačinjavaju prihodi od poreza i prireza na dohodak koji je ostvaren u iznosu od 6.804.815,02 kuna, porez na imovinu ostvaren u iznosu od 1.449.370,75 kune te porez na robe i usluge ostvaren u iznosu od 69.605,55 kune .

**Pomoći iz inozemstva i od subjekata unutar opće države (grupa 63)** ostvarene su u iznosu od 916.290,72 kune od planiranih 424.700,00 kuna što je 215,75% od plana. Prihode od pomoći iz proračuna ostvarene u iznosu od660.231,60, pomoći proračunskim korisnicima iz proračuna koji im nije nadležan u iznosu od 256.059,12. Tekuće pomoći iz proračuna ostvarene su u iznosu od 223.23160 kuna a odnose se na pomoći iz državnog proračuna u iznosu od 21.980,60 kuna kao kompenzacijske mjere pomoći jedinicama lokalne i područne (regionalne) samouprave temeljem Zakona o izvršavanju Državnog proračuna Republike Hrvatske za 2017.g. (NN, br. 119/16 i 113/17), pomoći za ublažavanje posljedica od elementarne nepogode (poplave) u iznosu od 170.251 kuna. Ministarstvo hrvatskih branitelja doznačilo je pomoć u iznosu od 31.000 kuna sufinanciranje obilježavanje obljetnica iz Domovinskog rata.

Kapitalne pomoći iz državnog proračuna ostvarene su u iznosu od 437.000,00 kuna a odnose se na pomoći u iznosu od 81.000,00 kuna za rekonstrukciju nerazvrstanih cesta dobivenih od Ministarstva graditeljstva, 199.000,00 kuna za projektnu dokumentaciju za sanaciju potpornog zida dobivenih od Ministarstva graditeljstva, 30.000,00 kuna dobivenih od Ministarstva regionalnog razvoja za izmjene i dopune prostornog plana Općine Posedarje, 27.000,00 kuna dobivenih od Zadarske županije za vodovodni projekt te 100.000,00 za sanaciju pomorskog dobra.

Tekuće pomoći proračunskim korisnicima iz proračuna koji im nije nadležan odnose se na ostvarenu pomoć u iznosu od 256.059,12 proračunskom korisniku Dječjem vrtiću „Cvrčak Posedarje“ iz proračuna Općine Jasenice za djecu s područja Općine Jasenice koja pohađaju navedeni vrtić.

 **Prihodi od imovine (grupa 64)** ostvareni su u iznosu od 318.142,49 kuna što je 52,85% od planiranih 506.210,000 kune. Te prihode čine prihodi od financijske imovine ostvareni u iznosu od 17.639,92 kuna a odnose se na prihode od depozita po viđenju, te prihode od zateznih kamata ostvarenih u iznosu od 17.458,72 kune. Kako se 2018.g. pristupilo procesu prisilne naplate potraživanja tako su ostvareni i prihodi od zateznih kamata. Prihodi od nefinancijske imovine ostvareni u iznosu od 300.502,57 kuna što je 61,30% u odnosu na planiranih 490.200,00 kuna. Te prihode čine prihodi od naknada za koncesije ostvareni u iznosu od 88.300,00 kuna, prihodi od zakupa i iznajmljivanja imovine ostvarene u iznosu od 122.615,00 kune, naknada za korištenje nefinancijske imovine u iznosu od 45.38 kune te prihodi od nefinancijske imovine u iznosu od 89.542,19 kune.

**Prihodi od upravnih i administrativnih pristojbi, pristojbi po posebnim propisima i naknada** **(grupa** **65)** ostvareni su u iznosu od 2.933.510,68 kune što je 84,66% od planiranih 3.464.940,00 kuna. Navedene prihode čine upravne i administrativne pristojbe u iznosu od 85.547,53 kuna, prihodi po posebnim propisima u iznosu od 933.046,25 kuna. Te prihode čine prihodi vodnog gospodarstva (vodni doprinos) ostvaren u iznosu od 31.701,35 kune, doprinos za šume ostvaren u iznosu od 8,57 kuna te ostali nespomenuti prihodi koji su ostvareni u iznosu od 901.336,33 kuna a čine ih prihodi od sufinanciranja mještana za potrošak vode na hidrantima u mjestima koji nemaju vodovode priključke u iznosu od 336.431,77 kuna, prihod od 6% naplaćene vode za financiranje komunalne vodovodne infrastrukture u iznosu od 166.532,54 kune , ostali prihodi za posebne namjene u iznosu od 92,02 kuna te sufinanciranje roditelja za boravak djece u Dječjem vrtiću „Cvrčak Posedarje“ u iznosu od 398.280,00 kuna. Komunalni doprinos i naknada ostvareni su u iznosu od 1.914.916,90 kune što je 77,56% od planiranih 2.468.850,00 kuna.

**Kazne, upravne mjere i ostali prihodi (grupa 68)** ostvareni su u iznosu od 914.266,38kuna. Najveći d

aio ovih prihoda čini prihod u iznosu od 871.840,00 kuna od Hrvatskih šuma koje su uplatile Općini Posedarje po izgubljenom sporu naknadu za parnični trošak.

**Prihodi od prodaje nefinancijske imovine (grupa 71**) ostvareni su u iznosu od 146.018,01. Navedeni prihodi odnose se na potraživanje od prodaje poljoprivrednog zemljišta.

**5.2. Rashodi i izdaci**

Ukupni rashodi i izdaci u razdoblju od 01.siječnja do 31.12.2018.g. iznose 12.800.764,80 kuna i indeks izvršenja u odnosu na planirani proračun 2018. godine u iznosu od 13.190.700,00 kuna je 97,03%. Rashodi poslovanja iznose 11.749.660,88 kune re rashodi za nabavu nefinancijske imovine iznose 1.051.103,92 kuna.

 *Rashodi i izdaci za 2017. i 2018. godinu – ekonomska klasifikacija*

|  |  |  |  |  |  |  |
| --- | --- | --- | --- | --- | --- | --- |
|   | **Vrsta rashoda** | **Izvršenje 2017.** | **Plan 2018.** | **Izvršenje2018.** | **Indeks**  | **Indeks ostvar.** |
| 1 | 2 | 3 | 4 | 5 | 6(5/3)\*100 | 7(5/4)\*100 |
| 31 | Rashodi za zaposlene | 2.577.399,65 | 2.978.695,00 | 2.756.989,77 | 106,97 | 92,56 |
| 32 | Materijalni rashodi | 4.792.592,43 | 6.890.810,00 | 7.427.421,62 | 154,93 | 107,78 |
| 34 | Financijski rashodi | 96.677,25 | 43.000,00 | 30.490,81 | 31,54 | 70,91 |
| 36 | Pomoći dane u inozemstvo i unutar opće |  |  |  |  |  |
|  |  Države | 1.725,28 | 103.800,00 | 35.800,00 | 2.075,02 | 34,48 |
| 37 | Naknade građanima i kućanstvima  | 800.735,25 | 682.100,00 | 667.327,84 | 83,34 | 97,83 |
| 38 | Ostali rashodi | 618.141,35 | 877.450,00 | 831.630,84 | 134,54 | 94,78 |
| 41 | Rashodi za nabavu neproizvedene dug.imovine | 649.633,41 | 535.250,00 | 341.915,00 | 52,63 | 63,88 |
| 42 | Rashodi za nabavu proizvedene dug.imovine | 1.185.976,28 | 1.009.045,00 | 709.188,92 | 59,80 | 70,28 |
|  | **RASHODI I IZDACI** | **10.722.880,90** | **13.190.700,00** | **12.800.764,80** | **119,37** | **97,04** |
|  |  |  |  |  |  |  |

Rashodi i izdaci proračunskog korisnika DV Cvrčak Posedarje ostvareni su u iznosu od 1.705.362 kuna i to izdaci koji se financiraju iz proračuna Općine Posedarje u iznosu od 1.048.586 kune te rashodi financirani vlastitim sredstvima iz proračuna DV u iznosu od 656.776 kune.

**5.2.1. Rashodi poslovanja**

Rashodi poslovanja ostvareni su u iznosu od 11.749.660,88 kunu ili 100,87% od planiranih 11.646.405 kuna.

**Rashodi za zaposlene (grupa 31)** ostvareni su u iznosu od 2.756.989,77 kune što je 92,56 od plana. U te rashode uključene su bruto plaće zaposlenih djelatnika u JUO-u i djelatnika zaposlenih u DV Cvrčak Posedarje, ostali rashodi za zaposlene i doprinosi na plaće.

**Materijalni rashodi (grupa 32)** iznose 7.427.421,62 kune a planirani su u iznosu od 6.890.810,00 kuna i čine najznačajniju stavku među rashodima proračuna. Ovi rashodi obuhvaćaju naknade troškova zaposlenima u iznosu od 123.521,25, rashodi za materijal i energiju u iznosu od 1.367.626,05 kunu a odnose se na rashode za uredski materijal, materijal i sirovine, energiju, materijal i dijelovi za tekuće i investicijsko održavanje te sitni inventar i zaštitna radna odjeća.

Rashodi za usluge iznose 4.996.388,61 kune. Navedene rashode čine rashodi za usluge pošte i telefona, usluge tekućeg i investicijskog održavanja, usluge promidžbe i informiranja,komunalne usluge, zakupnina i najamnina,zdravstvene i veterinarske usluge,intelektualne i osobne usluge, računalne usluge i ostale usluge.

Ostali nespomenuti rashodi poslovanja iznose 939.885,71 kuna a odnose se na naknade članovima predstavničkih tijela, naknade za rad povjerenstva na lokalnim izborima, premije osiguranja, reprezentacija, troškovi članarina, pristojbe i naknade i ostali nespomenuti rashodi poslovanja.

**Financijski rashodi (grupa 34)** ostvareni su u iznosu od 30.490,81 kuna a čine ih rashodi za bankarske usluge i usluge platnog prometa, zatezne kamate i ostali nespomenuti financijski rashodi.

**Pomoći dane u inozemstvo i unutar općeg proračuna (grupa 36**) iznose 35.800,00 kuna a odnose se na pomoć dane proračunskim korisnicima drugih proračuna.

 **Naknade građanima i kućanstvima (grupa 37)** ostvareni su u iznosu od 667.327,84 što je 97,83% u odnosu na planiranih 682.100,00 kuna.

Naknade se odnose na naknade građanima i kućanstvima iz proračuna u novcu i naknade građanima i kućanstvima u naravi.

**Ostali rashodi (grupa 38)** u 2018.g. iznose 831.630,84 kuna i indeks ostvarenja u odnosu na planirani iznos 2018.g. je 94,78%. Ostali rashodi odnose se na pomoći i donacije dane na temelju programa javnih potreba u kulturi, sportu, predškolskom odgoju i školstvu i i socijalnoj skrbi.

**5.2.2. Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 1.051.103,92 kuna ili 68,063% od planiranih 1.544.295,00 kuna.

Rashode za nabavu nefinancijske imovine čine rashodi za nabavu nematerijalne imovine u iznosu od 341.915,00 kune. Rashode za nabavu proizvedene dugotrajne imovine u iznosu od 709.188,92 kuna čine rashodi za građevinske objekte u iznosu od 561.536,75 kuna, rashodi za postrojenja i opremu u iznosu od 147.652,17.

**5.3. Rezultat poslovanja**

|  |  |  |  |  |  |
| --- | --- | --- | --- | --- | --- |
| **NAZIV** | **UKUPNI PRIHODI I PRIMICI** | **UKUPNI RASHODI I IZDACI** | **VIŠAK/MANJAK****PRIHODA I PRIMITAKA** | **VIŠAK/MANJAK PRIHODA/PRENESENI** | **VIŠAK/MANJAK****PRIHODA RASPOLOŽIVIH /ZA POKRIĆE** |
| **OPĆINA POSEDARJE** | **12.897.674** | **12.143.989** | **753.685** | **-2.110.572** | **-1.356.887** |
| **CVRČAK POSEDARJE** | **654.346** | **656.776** | **-2.430** | **9.689** | **7.259** |
| **UKUPNO:** | **13.552.020** | **12.800.765** | **751.255** | **-2.100.883** | **-1.349.628** |

Općina Posedarje je u 2018. godini ostvarila ukupne prihode u iznosu od 13.552.020 kuna, ukupni rashodi za 2018. godinu iznosili su 12.800.765 kuna . Rezultat poslovanja 2018 godine je ostvareni višak prihoda poslovanja u iznosu od 751.255 kune. Međutim, s obzirom na preneseni manjak iz prethodnih godina koji iznosi 2.100.883 kuna u slijedeće razdoblje prenosi se proračunski manjak u iznosu od 1.349.628 kune.

Proračunski korisnik Dječji vrtić Cvrčak Posedarje u 2018. godini ostvario je 654.346 kuna namjenskih prihoda i primitaka, te 656.776 kune rashoda i izdataka financiranih tim istim prihodima. Financijski rezultat Dv Cvrčak Posedarje je ostvareni manjak8prihoda poslovanja u iznosu od 2.430 kuna. S obzirom na preneseni višak iz prethodnih godina rezultat u naredno razdoblje prenosi se višak od 7.259 kuna.

**5.4. Potraživanja i obveze**

Sukladno Pravilniku o izmjenama i dopunama Pravilnika o polugodišnjem i godišnjem izvršenju proračuna Obrazloženje ostvarivanja prihoda i primitaka, rashoda i izdataka sadrži i :

-stanje nenaplaćenih potraživanja za prihode jedinica lokalne i područne (regionalne) samouprave i njihovih proračunskih korisnika,

-stanje nepodmirenih dospjelih obveza jedinica lokalne i područne (regionalne) samouprave i njihovih proračunskih korisnika

- stanje potencijalnih obveza po osnovi sudskih sporova jedinica lokalne i područne (regionalne) samouprave i njihovih proračunskih korisnika.

**5.4.1. Stanje nenaplaćenih potraživanja**

Ukupna potraživanja Općine Posedarje na dan 31.12.2017. godine iznose 9.735.925 kuna. Stanje nenaplaćenih potraživanja proračunskog korisnika DV Cvrčak Posedarje iznose 50.370 kuna.

|  |  |
| --- | --- |
| Potraživanja za porez na kuće za odmor | 981.312,59 |
| Potraživanja za porez na tvrtku | 467.165,45 |
| Potraživanja za porez na potrošnju  | -118.817,84 |
| Potraživanja za zatezne kamate | 3.649,34 |
| Potraživanja za dane koncesije | 62.400,00 |
| Potraživanja od zakupa prostora | 116.928,67 |
| Potraživanja za naknade za korištenje nefinancijske imovine | 230,86 |
| Potraživanja za naknadu za legalizaciju objekata | 202.905,25 |
| Potraživanja za slivnu vodnu naknadu | 725.261,68 |
| Potraživanja za ostale nespomenute prihode(odvoz smeća i katastarsku izmjeru) | 2.190.802,90 |
| Potraživanja za komunalni doprinos | 330.473,64 |
| Potraživanja za komunalnu naknadu | 2.175.472,54 |
| Potraživanja za ostale prihode (troškovi sudskih postupaka) | 2.000,00 |
| Potraživanja za prodaju građevinskog zemljišta | 2.070.034,21 |

|  |  |
| --- | --- |
| Potraživanja za Dv Cvrčak Posedarje | 53,945 |

**5.4.2.Stanje obveza**

Stanje obveza Općine Posedarje na dan 31.prosinca 2018. godine iznose 2.644.523 kuna od

 čega nedospjele obveze iznose 1.195.734 kuna. Stanje obveza DV Cvrčak Posedarje iznose

130.330 kuna.

|  |  |
| --- | --- |
| Obveze za zaposlene | 137.604,22 |
| Obveze za materijalne rashode | 1.138.600,86 |
| Obveze za financijske rashode | 5.682,00 |
| Obveze za naknade građanima | 39.015,54 |
| Ostale tekuće obveze | 825.000,89 |
| Obveze za nabavku neproizvedene dugotrajne imovine | 213.648,70 |
| Obveze za nabavu proizvedene dugotrajne imovine | 154.339,40 |

|  |  |
| --- | --- |
| Obveze DV Cvrčak Posedarje | 130.330 |

**5.4.3 Stanje potencijalnih obveza po osnovi sudskih sporova**

Ukupna vrijednost sudskih sporova koji predstavljaju potencijalne obveze za Općinu Posedarje iznose 1.775.190 kune i za njih je uspostavljena izvanbilančna evidencija.

|  |  |  |
| --- | --- | --- |
| **TUŽITELJ** | **PREDMET** | **VRIJEDNOST** |
| Telekom izdavaštvo Zagreb | P-121/2015-5 | 9.900,00 |
| Hrvatske autoceste Zagreb | P-1732/2017 | 224.593,68 |
| Mladen Brala Posedarje | P-2400/2016 | 148.470,00 |
| Aldo Jurčević Zadar | P-276/2015 | 637.351,93 |
| Državni proračun RH | P-DO-255/2017 | 514.575 |
| Vodotehnika Zagreb | Pž-1944/2014-2 | 540.028,42 |

Proračunski korisnik DV Cvrčak Posedarje nema potencijalnih obveza po osnovi sudskih sporova.

S tužiteljima pod rednim brojem 2 i 5 sklopljen je sporazum o obročnoj otplati tako da je u 2018.g. istima uplaćeno i prebačeno

**5.4.4. Izvršenje po programima iz Posebnog dijela proračuna**

Izvršenje po programima prikazano je u Posebnom dijelu proračuna po programskoj klasifikaciji.

 **Program 1001 Rad općinskog vijeće**  izvršen je u iznosu od 182.894,41 kuna i odnose se na naknade članovima predstavničkog tijela u iznosu od 145.847,70 kunu, redovite godišnje financiranje političkih stranaka u iznosu od 19.800,00 kuna, obilježavanje proslave Dana općine Posedarje u iznosu od 17.246,716 kuna.

**Program 1002 Redovita djelatnost uprave** izvršen je u iznosu od 4.789.440,98 kune. Navedeni program obuhvaća slijedeće aktivnosti i projekte:

Izvršna uprava i administracija u iznosu od 3.936.317,97 kune a obuhvaća rashode za materijal i energiju, rashode za usluge (poštarina, telefon, promidžba i informiranje, komunalne usluge, intelektualne i osobne usluge, računalne usluge, premije osiguranja, reprezentacija i ostale usluge) , financijske rashode (bankarske usluge i usluge platnog prometa, zatezne kamate i ostale financijske rashode,ostale naknade građanima i kućanstvima iz proračuna te kazne, penale i naknade štete od elementarne nepogode), održavanje građevinskih objekata u vlasništvu općine u iznosu od 410.118,12 kuna a obuhvaća troškove energije, usluge tekućeg i investicijskog održavanja i komunalne usluge, tekuće pomoći udrugama proizašlima iz Domovinskog rata u iznosu od 31.000,00 kuna, djelatnici za održavanje javnih površina čiji troškovi iznose 172.995,64 kune, najam vozila za vlastiti komunalni pogon u iznosu od 67.157,08 kuna, obilježavanje obljetnica iz Domovinskog rata u iznosu od 24.200,00 kuna,nabava opreme (računalna oprema i uredska oprema) u iznosu od 19.84,00 kune, nabava opreme za komunalnu infrastrukturu u iznosu od 139.039,29 kuna.

**Program 1003 Zaštita od požara i civilna zaštita** izvršen je u iznosu od 132.200,50 kuna a čine ga rashodi za financiranje Dobrovoljnog vatrogasnog društva Posedarje u iznosu od 123.000,00 kuna te troškovi za funkcioniranje prometne policije u ljetnom periodu u iznosu od 9.200,50 kuna.

**Program 1005 Promicanje turizma** obuhvaća troškove oko organiziranja ljetnih događanja koji su iznosili 331.470,48 kune.

**Program 1006 zaštita okoliša** obuhvaća troškove odvoza komunalnog otpada i troškove usluga deratizacije i dezinsekcije u iznosu od 389.706,49 kune i rashodi za usluge za izgradnju reciklažnog dvorišta.

**Program 1007 Održavanje komunalne infrastrukture** ostvaren je u iznosu od 3.073.751,91 kune i obuhvaća održavanje javnih površina u iznosu od 405.699,23 kune, održavanje nerazvrstanih cesta (lokalnih putova ) u iznosu od1.074.658,27 kune, održavanje javne rasvjete u iznosu od 620.209,69 kuna, opskrba mještana vodom s hidranata u iznosu od 813.771,26 kuna, održavanje plaža u iznosu od 118.273,46 kuna te održavanje groblja u iznosu od 41.140,00 kuna.

**Program 1008 Izgradnja komunalne infrastrukture** ostvaren je u iznosu od 774.741,75 kuna a obuhvaća troškove oko izgradnje istočnog ulaza u Posedarje u iznosu od 194.976,25 kuna, izgradnja vodovoda u iznosu od 30.000,00 kuna, rekonstrukcija groblja u iznosu od 120.250,00 kuna, izrada urbanističkih planova i projektne dokumentacije u iznosu od 65.25,00 kuna, izgradnja prometnica u iznosu od 351.640,50 kuna, te uređenje aprka na Obali Ante Damira Klanca u iznosu od 12.625 kuna.

 **Program 1009 Javne potrebe u kulturi** ostvaren je u iznosu od 174.880,86 kuna a obuhvaća pomoći udrugama i to KUD Sokolovi iz Slivnice u iznosu od 10.000,00 kuna, Udruga Čelinka iz Posedarja u iznosu od 50.000,00 kuna te Udruga Posedarje moje u iznosu od 10.000,00 kuna. Iznos od 64.880,86 kuna dodijeljen je Župnom uredu Islam Latinski te 35.000,00 dodijeljeno je župnom uredu Vinejrac za obnovu crkve u Vinjercu.

**Program 1010 javne potrebe u sportu** izvršen je u iznosu od 539.084,48 kune a sredstva su dodijeljena sportski udrugama i to: Nogometni klub Hrvatski vitez iz Posedarje u iznosu od 179.999,480 kuna, Nogometni klub Podgradina iz Podgradine u iznosu od 110.000,00 kuna , Odbojkaški klub Posedarje 10.000,00 kuna, Boćarski klub Podgradina iz Podgradine 20.000,00 kuna, Boćarski klub Slivnica iz Slivnice 20.000,00 kuna, Boćarski klub Sveti Nikola iz Islama Latinskog u iznosu od 15.000,00 kuna, Hrvatski atletski klub Sveti Ante iz Poličnika 4.000,00 kuna, Malonogometni klub Slivnica iz Slivnice 9.000,00 kuna, Košarkaški savez zadarske županije 15.000,00 kuna, Kinološka udruga Posedarje 5.000,00 kuna, Biciklistički klub Posedarje 10.000,00 kuna.

**Program 1011 javne potrebe u školstvu** ostvaren je u iznosu od 2.140.282,86 kune a obuhvaća aktivnost osnovno, srednjoškolsko i visoko obrazovanje u iznosu od 434.921,30 kuna (stipendije, naknade za subvencioniranje kupnje udžbenika, sufinanciranje cijene prijevoza, kupnja likovnih kutija za učenike osnovne škole), financiranje DV Cvrčak Posedarje iz proračuna Općine Posedarje u iznosu od 1.048.585,88 kune te vlastita sredstva DV Cvrčak Posedarje u iznosu od 656.775,68 kune.

**Program 1012 općinski program socijalne skrbi** ostvaren je u iznosu od 269.972,68 kuna a odnosi se pomoći proračunskim korisnicima drugih proračuna u iznosu od 28.800,00 kuna, naknade za novorođenu djecu u iznosu od 99.000,00 kuna,naknade građanima i kućanstvima u naravi u iznosu od 50.958,54 kune te tekuće donacije u novcu u iznosu od 91.214,14 kuna. Te donacije čine jednokratne pomoći stanovništvu u iznosu od 58.100,00 kuna te pomoć Crvenom križu Zadar u iznosu od 33.114,14 kuna.